"Go Tshabisiwa ga MaAforika Borwa le Baagi ba Dinaga tse Dingwe kwa Nageng ya Sudan.1 Kabinete e otletse legofi pegelo e e tlhalosang dikgato tse di matswakabele tse di tserweng go tshabisa baagi ba naga ya Aforika Borwa kwa nageng ya Sudan moo madi a kgofa a dintwa tsa koo a setseng a tshela le baagi ba koo le ba dinaga tse dingwe.2 Lefapha la Tirisanommogo le Dinaga tsa Boditšhaba mmogo le Masole a Difofane tsa Naga ba ne ba tshwarisane tiro mmogo ya go busetsa maAforika Borwa mo nageng ya bobona ba bolokesegile.3 Sesole sa naga ya Aforika Borwa gape se thusitse le go tshabisa baagi ba dinaga tse di jaaka ya Angola, Namibia, Zimbabwe, Lesotho le ya Brazil.4 Kabinete e lebogile puso ya Egepeta jaaka e thusane le rona mo letsholong la go tshabisa baagi ba naga ya rona mmogo le puso ya naga ya United Arab Emirates jaaka yona e thusitse go tshabisa moAforika Borwa a le mongwe yo ga jaanong a leng mo diatleng tsa embasi ya naga ya rona kwa nageng eo kwa teropong ya Jeddah mo ba thusanang le ene go mo baakanyetsa ditokomane tsa go mo busetsa gae."